เงินบาทเปิดตลาดที่ระดับ 30.85/87
เงินบาทเปิดตลาดเช้านี้ที่ระดับ 30.85/87 ปรับตัวอ่อนค่าตามเงินยูโร
6 ธ.ค. 2554

เงินบาทเปิดตลาดเช้านี้ที่ระดับ 30.85/87 ปรับตัวอ่อนค่าตามเงินยูโร
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้ที่ระดับ 30.85/87 บาท/ดอลลาร์ ปรับตัวอ่อนค่าจากปิดตลาดเมื่อเย็นวันศุกร์ที่ระดับ 30.78/81 บาท/ดอลลาร์ โดยเคลื่อนไหวในทิศทางเดียวกันกับค่าเงินยูโร หลังนักลงทุนหันมาถือครองเงินดอลลาร์มากขึ้น
"ปรับตัวอ่อนค่าจากปัจจัยจากทางยุโรปที่เงินยูโรอ่อนค่าลง หลังเอสแอนด์พีออกมาเตือนอาจปรับลดเครดิตบางประเทศจากปัญหาหนี้สิน" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 77.75/78 เยน/ดอลลาร์ ปรับตัวแข็งค่าจากเย็นวันศุกร์ที่ระดับ 77.85/89 เยน/ดอลลาร์ ส่วนเงินยูโรอยู่ที่ระดับ 1.3372/3375 ดอลลาร์/ยูโร ปรับตัวอ่อนค่าจากเย็นวันศุกร์ที่ระดับ 1.3482/3487 ดอลลาร์/ยูโร จากช่วงเช้าที่อยู่ที่ระดับ 1.3475/3477 ดอลลาร์/ยูโร
นักบริหารเงิน กล่าวว่า เงินบาทมีแนวโน้มเคลื่อนไหวในทิศทางอ่อนค่า โดยมองกรอบไว้ระหว่าง 30.80-30.95 บาท/ดอลลาร์